Skautakonan sagði sögu sína í viðtali við Fréttablaðið . Getty / Alexander Hassenstein Mál skautakonunnar Emilíu Rósar Ómarsdóttir er í farvegi innan íþróttahreyfingarinnar undir forystu Skautafélags Akureyrar , segir í yfirlýsingu Íþrótta - og Ólympíusambands Íslands í tilefni umfjöllunar Fréttablaðsins um skautakonuna . Í lok síðasta mánaðar sagði Emilía sögu sína í viðtali við Helgarblað Fréttablaðsins og greindi hún þar frá kynferðislegri áreitni þjálfara síns hjá Skautafélagi Akureyri . Emilía sagðist þar engan stuðning hafa fengið frá félagi sínu sem lýsti yfir stuðningi við þjálfarann . Samtök kvenna í íþróttum gagnrýndu í kjölfar birtingar viðtalsins framgöngu ÍSÍ , Skautafélags Akureyrar ( SA ) , Íþróttabandalags Akureyrar ( ÍBA ) og Skautasambands Íslands ( ÍSS ) .